

**REPUBLIKA HRVATSKA**

|  |  |
| --- | --- |
| **OSNOVNA ŠKOLA IVE ANDRIĆA**  **ZAGREB – Milovana Kovačevića 18**  **Tel: 66 72 980 – Fax: 66 77 186**  E-mail: ured@os-iandrica-zg.skole.hr KLASA: 112-02/24-01/15 URBROJ: 251-169-01-24-1 Zagreb,22.10.2024.g. |  |

Na temelju članka 8., 9., 10. i 12. Pravilnika o načinu i postupku zapošljavanja u Osnovnoj školi, a vezano uz raspisani natječaj: KLASA:112-02/24-01/11, URBROJ:251-169-01-24-2 od 3. 10. 2024., KLASA:112-02/24-01/12, URBROJ:251-169-01-24-2 od 9. 10. 2024. i KLASA:112-02/24-01/13, URBROJ:251-169-01-24-1 od 9. 10. 2024. godine, objavljen na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Osnovne škole Ive Andrića za zasnivanje radnog odnosa za radno mjesto:

- učitelj/ica razredne nastave u produženom boravku, 1 izvršitelj/ica, na određeno puno radno vrijeme zamjena, (40 sati ukupnog tjednog radnog vremena)

- stručni suradnik logoped, 1 izvršitelj/ica, na neodređeno puno radno vrijeme (40 sati ukupnog tjednog radnog vremena)

- učitelj/ica kemije, 1 izvršitelj/ica, na određeno nepuno radno vrijeme zamjena, (20 sati ukupnog tjednog radnog vremena)

Povjerenstvo za procjenu i vrednovanje kandidata objavljuje :

**ODLUKU**

o vremenu, mjestu, području, obliku i trajanju provjere

**Članak 1.**

Sukladno odredbama Pravilnika o načinu i postupku zapošljavanja u Osnovnoj školi Ive Andrića, Milovana Kovačevića 18, sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo će pozvati na procjenu putem elektroničke pošte na adresu koja je dostavljena u prijavi na natječaj.

**Članak 2.**

Povjerenstvo je odlučilo da će se izvršiti procjena usmeno putem razgovora (intervjua).

***Usmeni razgovor ( intervju) za radno mjesto:***

***- učitelj/ica razredne nastave u produženom boravku,*** 1 izvršitelj/ica, na određeno puno radno vrijeme zamjena, (40 sati ukupnog tjednog radnog vremena) će se održati dana 24. 10. 2024. godine, u sobi 75 na 1. katu s početkom u 10:30 h.

***- stručni suradnik logoped,*** 1 izvršitelj/ica, na neodređeno puno radno vrijeme (40 sati ukupnog tjednog radnog vremena) će se održati dana 24. 10. 2024. godine, u sobi 75 na 1. katu s početkom u 8:00 h.

***- učitelj/ica kemije,*** 1 izvršitelj/ica, na određeno nepuno radno vrijeme zamjena, (20 sati ukupnog tjednog radnog vremena) će se održati dana 24. 10. 2024. godine, u sobi 75 na 1. katu s početkom u 9:00 h.

**Članak 3.**

Na usmenom razgovoru (intervju) Povjerenstvo utvrđuje:

stručna znanja, vještine, interese, motivaciju kandidata za rad u Školi te procjenjuje dodatna znanja i edukacije, dosadašnje radno iskustvo i postignuća u radu.

**Članak 4.**

Minimalno trajanje usmenog razgovora (intervjua) po kandidatu do 15 minuta. Svaki član Povjerenstva postavlja po tri pitanja sukladno članku 3. ovoj Odluci i vrednuje rezultat razgovora (intervjua) bodovima od 0 do 10 bodova. Bodovi dobiveni od svih članova Povjerenstva se na kraju razgovora zbrajaju.

**Članak 5.**

Kandidat koji ne pristupi usmenom razgovoru ( intervju), smatra se da je odustao od prijave na natječaj.

**Članak 6.**

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije početka usmenog razgovora ( intervjua).

**Članak 7.**

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

**Članak 8.**

Nakon provedenog razgovora (intervjua) Povjerenstvo utvrđuje rang listu kandidata prema ukupnom broju bodova ostvarenih na razgovoru. Izvješće s rang listom o provedenom postupku vrednovanja kandidata Povjerenstvo dostavlja ravnatelju.

**Članak 9.**

Ravnatelj na temelju izvješća o provedenom postupku Povjerenstva predlaže najbolje rangiranog kandidata s liste Povjerenstva za kojeg će zatražiti prethodnu suglasnost Školskog odbora za zasnivanje radnog odnosa.

Ako su dva ili više kandidata ostvarili najveći isti broj bodova, ravnatelj predlaže jednog od njih Školskom odboru.

**Članak 10.**

Ova odluka stupa na snagu danom objave na mrežnoj stranici Škole.

Povjerenstvo:

Giovanna Kirinić, predsjednik povjerenstva

Dubravka Miklec, član povjerenstva

Dana Vuković, član povjerenstva